2)

XV skirsnis iš dalies keičiamas taip: a) Įžangos 1 dalis pakeičiama taip: „1. Kolageną gaminantys maisto tvarkymo subjektai turi užtikrinti, kad būtų laikomasi šio skirsnio reikalavimų. Nepažeidžiant kitų nuostatų, iš kolageno gauti produktai turi būti pagaminti iš kolageno, atitinkančio šio skirsnio reikalavimus.“ b) I skyriaus 4 dalis pakeičiama taip: „4. a) Žaliavos, kurios niekaip nebuvo konservuotos, išskyrus atšaldymą, užšaldymą arba greitąjį užšaldymą, turi būti gautos iš įmonių, įregistruotų arba patvirtintų laikantis Reglamento (EB) Nr. 852/2004 arba pagal šį reglamentą. b) Gali būti naudojamos tokios apdorotos žaliavos: i) kaulai, išskyrus nurodytą pavojingą medžiagą, kaip apibrėžta Reglamento (EB) Nr. 999/2001 3 straipsnio 1 dalies g punkte, gauti iš kontroliuojamų ir kompetentingos institucijos įtrauktų į sąrašą įmonių, ir kurie buvo apdoroti vienu iš šių būdų: — susmulkinti į maždaug 15 mm gabalėlius ir iš jų karštu vandeniu pašalinti riebalai (ne trumpiau kaip 30 min temperatūrai esant ne mažesnei kaip 70 °C, ne trumpiau kaip 15 min temperatūrai esant ne mažesnei kaip 80 °C ir ne trumpiau kaip 10 min temperatūrai esant ne mažesnei kaip 90 °C), tada atskirti ir nuplauti bei ne trumpiau kaip 20 min džiovinti karšto oro srove pradinei temperatūrai esant ne mažesnei kaip 350 °C, arba 15 min džiovinti karšto oro srove pradinei temperatūrai esant daugiau kaip 700 °C; — mažiausiai 42 dienas džiovinti saulėje vidutinėje bent 20 °C temperatūroje; — taip apdoroti rūgštimi, kad pH visoje žaliavoje liktų mažesnis nei 6 bent valandą iki džiovinimo; ii) ūkyje auginamų atrajojančiųjų gyvūnų kailiai ir odos, kiaulių odos, naminių paukščių odos ir laukinių medžiojamųjų gyvūnų kailiai ir odos, gauti iš įmonių, kurios yra kontroliuojamos kompetentingos institucijos ir įtrauktos į jos sąrašą, ir kurie buvo apdoroti vienu iš tokių būdų: — apdoroti šarmu, kad pH būtų > 12 visoje žaliavoje, po to mažiausiai septynias dienas sūdyti; — mažiausiai 42 dienas džiovinti ne žemesnėje kaip 20 °C temperatūroje; — apdoroti rūgštimi, kad pH liktų mažesnis kaip 5 žaliavų viduje mažiausiai vieną valandą; — apdoroti šarmu, kad visos žaliavos pH būtų > 12 bent 8 valandas; iii) kaulai, išskyrus nurodytą pavojingą medžiagą, kaip apibrėžta Reglamento (EB) Nr. 999/2001 3 straipsnio 1 dalies g punkte, ūkyje auginamų atrajojančiųjų gyvūnų kailiai ir odos, kiaulių odos, naminių paukščių odos, žuvų odos ir laukinių medžiojamųjų gyvūnų kailiai ir odos, kurios niekaip nebuvo konservuotos, išskyrus i arba ii punktuose nurodytus būdus ir yra gautos iš įmonių, registruotų arba patvirtintų pagal Reglamentą (EB) Nr. 852/2004 arba pagal šį reglamentą. B punkto ii papunkčio dviejų pirmųjų įtraukų atveju, apdorojimo trukmė gali apimti vežimo laiką. B punkte nurodytos apdorotos žaliavos turi būti gautos iš: — skerdykloje paskerstų naminių ir ūkyje auginamų atrajojančiųjų gyvūnų, kiaulių ir naminių paukščių ir jų skerdenų, kuriuos patikrinus prieš skerdimą ir po skerdimo buvo nustatyta, kad jie yra tinkami maistui, arba — paskerstų laukinių medžiojamųjų gyvūnų, kurių skerdenos patikrintos po skerdimo ir nustatyta, kad jos tinkamos maistui.“ c) II skyrius papildomas 3 dalimi: „3. Atlikus Direktyvoje 97/78/EB nustatytus veterinarinius patikrinimus ir nepažeidžiant tos direktyvos 8 straipsnio 4 dalyje nustatytų sąlygų, žaliavos maistiniam kolagenui gaminti, prie kurių reikia pridėti veterinarijos sertifikatus, turi būti vežamos tiesiai į įmonės paskirties vietą. Turi būti imamasi visų atsargumo priemonių, įskaitant saugų gyvūninių produktų, atliekų, nepanaudotų arba perteklinių medžiagų sunaikinimą, siekiant išvengti ligų perdavimo gyvūnams pavojaus.“ d) III skyriaus 1 dalis pakeičiama taip: „1. Vykdant kolageno gamybos procesą turi būti užtikrinta, kad: a) visai atrajojančiųjų gyvūnų kaulų medžiagai, gautai iš šalyse ir regionuose, kurie pagal Reglamento (EB) Nr. 999/2001 5 straipsnį priskiriami kontroliuojamos ar nenustatytos GSE rizikos kategorijai, atsivestų, išaugintų arba paskerstų gyvūnų, būtų taikomas procesas, užtikrinantis, kad visa kaulų medžiaga būtų susmulkinama, iš jos karštu vandeniu būtų pašalinami riebalai ir ji būtų apdorojama praskiesta druskos rūgštimi (ne mažesnės nei 4 % koncentracijos ir pH < 1,5) ne trumpiau nei dvi dienas; po šio apdorojimo turi būti rūgštimi ar šarmu sureguliuojamas pH, po to i) vieną ar kelis kartus skalaujant ir atliekant bent vieną iš šių procesų: — filtravimą, — malimą, — ekstruziją, ii) arba taikant bet kokį kitą patvirtintą lygiavertį procesą; b) žaliavos, išskyrus nurodytąsias a punkte, turi būti apdorojamos plaunant, rūgštimi ar šarmu sureguliuojant pH, po to: i) vieną ar kelis kartus skalaujant ir atliekant bent vieną iš šių procesų: — filtravimą, — malimą, — ekstruziją, ii) arba taikant bet kokį kitą patvirtintą lygiavertį procesą.“ e) IV skyrius pakeičiamas taip: „IV SKYRIUS: GALUTINIŲ PRODUKTŲ REIKALAVIMAI Maisto tvarkymo subjektai turi užtikrinti, kad kolagene nustatytų liekanų ribos neviršytų numatytų šioje lentelėje. Liekana Riba As 1 ppm Pb 5 ppm Cd 0,5 ppm Hg 0,15 ppm Cr 10 ppm Cu 30 ppm Zn 50 ppm SO2 (Europos farmakopėja, naujausias leidimas) 50 ppm H2O2 (Europos farmakopėja, naujausias leidimas) 10 ppm“